Majbrit Berlau (EL), 2005-04-28:
Den energi, som ministeren siger man skal bruge til at iværksætte andre initiativer, har et område som Vesterbro i København jo virkelig brugt i forsøget på at finde nogle forskellige løsninger, eftersom det er et af de områder, der i høj grad er præget af den her problematik.
Jeg står med et brev, hvori der er en opfordring fra Vesterbros Lokalråd om at støtte det her forslag, fordi man siger, at de initiativer, der hidtil har været forsøgt, ikke har haft den ønskede effekt.
Derfor ønsker man oprettelsen af et fixerum på Vesterbro for at sikre, at man kan få løst de problemer, der er i lokalområdet.
Hvordan kan det være, at ministeren mener, at der bare kan opfindes andre initiativer?
De initiativer har jo været forsøgt, og de er mislykkede, så derfor forsøger vi nu at sikre et fixerum, der faktisk kan være til gavn både for beboerne og også for de mennesker, der er havnet i den ulykkelige situation.
Nej, jeg anerkender, at det her er svært, og at det er en hård kamp.
Det gør jeg.
Jeg har også stor forståelse for de mennesker, der lever på Vesterbro og føler sig generet, og som jo også efter en eventuel etablering af fixerum vil føle sig generet af den prostitution og den kriminalitet, der følger i kølvandet på narkomaner, der skal skaffe sig penge til deres stof, selv om man så måtte vælge at skabe et legalt helle, hvor de kan fixe.
Det er derfor, man jo ikke til fulde ville løse det problem, selv om man gik den her vej.
Det er derfor, vi er nødt til at være ærlige over for hinanden og sige, at der altså findes problemer, hvor der ikke findes lette løsninger.
Så må vi prøve at finde de svære.
Det er vi i gang med ved målrettet at sætte ind med skadereduktion, og regeringen er indstillet på at fortsætte det arbejde, også i dialog med Folketingets partier, også i relation til satspuljeforhandlinger og videre frem, når der skal diskuteres finanslov m.v.
Vi vil bare ikke acceptere, at ressourcer, der kunne være brugt på anden vis, bruges på, at vi nu glider ud ad en etisk uansvarlig glidebane i retning af legalisering.
Ministeren startede med at gøre sig lidt morsom over genfremsættelsen af forslaget.
Jeg kan så orientere om, at årsagen til genfremsættelse af forslaget jo faktisk er, at vi mener, det er et meget klogt forslag og et meget fornuftigt forslag.
Vi beklager, at regeringen heller ikke sidste gang fandt fornuften i sådan et forslag.
Grunden til, at vi synes, det er et fornuftigt forslag, er jo, at på trods af hvad ministeren siger, så er der gjort nogle internationale erfaringer med hensyn til fixerum.
Der er om end ikke i alle lande så i en række europæiske lande præcis 73 fixerum placeret rundtomkring, hvor erfaringerne faktisk har været, at det mindsker dødsfald og det mindsker chikane for lokalområdet.
Ministeren nævner en række tilknyttede elementer, han synes man skal tage i betragtning, når man diskuterer fixerum: lokalområdet og skaderisiko og sådan nogle ting, men det handler også om et værdigt liv for de misbrugere, der faktisk er havnet i suppedasen, og som har så uendelig svært ved at komme ud af det, at sikre ordentlige forhold, så de uden skade for omverdenen og uden alt for stor skade for sig selv faktisk er i stand til at indtage det, som de er så forbandet afhængige af.
Jeg må bare sige, at hvis det er det styrende parameter og alene det styrende parameter, så er det jo ikke det her forslag, der er brug for, men et forslag om fri heroin.
Jeg spørger bare.
Det er selvfølgelig et retorisk spørgsmål, for det er jo mig, der skal svare, og svaret vil logisk være: Jo, det er kun et halvt skridt, og det er sådan set derfor, man skal lade være med at tage det, for man kan ikke tage halve skridt.
Det ender med, at foden lander lidt længere fremme, og så er man kommet for langt ud ad glidebanen.
Det er jo ikke det samme som, at vi ikke har respekt for de synspunkter, der bliver givet udtryk for her omkring værdighed m.v.
Det har vi.
Det må vi bare gøre noget ved ved hjælp af andre instrumenter, og derfor skulle man hellere bruge energien, både den politiske og den økonomiske, på at sætte ind andre steder.
Det er regeringens synspunkt.